Якоб Михаел Райнхард Ленц
Съдбовна строфа

Превод от немски: Димитър Симидов, —

chitanka.info

Не се прославих на земята,

ала кажете пак за мен:

той беше още цвят, когато

от мълния бе поразен.

И този цвят посърнал клюмна

внезапно в първите зори,

небесната роса безшумно

листцата свехнали покри.

Остана ми усмивка ледна

и тези тъжни две очи,

а във въздишката последна

потайна жалост ще звучи.

На някои не се понравих

и изповядвам днес пред тях,

че аз последната поява

на ранна драма им играх.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.